पूर्व क्रिकेटर बोले- सलमान ने लुंगी में आपत्तिजनक डांस किया; साउथ कल्चर को बदनाम करने की कोशिश
Salman Khan Kisi Ka Bhai Kisi Ki Jaan Movie Song Dispute - Ex Cricketer Sivaramakrishnan Speaks About Yentamma Song Dance Step. सलमान खान की अपकमिंग फिल्म किसी का भाई किसी का जान के नए गाने येंतामा पर विवाद हो गया है। कहा जा रहा है कि इस गाने में साउथ के कल्चर का अपमान किया गया है
सलमान खान की अपकमिंग फिल्म किसी का भाई किसी का जान के नए गाने येंतमा पर विवाद हो गया है। कहा जा रहा है कि इस गाने में साउथ के कल्चर का अपमान किया गया है। पूर्व भारतीय क्रिकेटर लक्ष्मण शिवरामाकृष्णन ने सलमान खान पर अपना गुस्सा निकाला है।
उन्होंने कहा कि सलमान ने इस गाने में जो कपड़ा पहना है वो लुंगी नहीं धोती है। वो इस ट्रेडिशनल साउथ इंडियन ड्रेस को पहनकर आपत्तिजनक डांस स्टेप कर रहे हैं।
साउथ में लुंगी को पवित्र माना जाता है
किसी का भाई किसी का जान का गाना येंतमा 5 अप्रैल को रिलीज हुआ था। इस गाने में साउथ स्टार वेंकटेश दग्गुबाती और रामचरण भी फीचर्ड हैं। इस गाने में सलमान लुंगी उठाकर डांस कर रहे हैं। लुंगी साउथ इंडिया का पारंपरिक परिधान है। इसके पहनना पवित्र माना जाता है।
हालांकि अब इस मामले में साउथ के क्रिकेटर्स से लेकर एक्टर्स तक विरोध कर रहे हैं। पूर्व भारतीय क्रिकेटर लक्ष्मण शिवरामाकृष्णन ने लिखा, 'ये बेहद अपमानजनक और हास्यास्पद है। इस पारंपरिक पोशाक को बहुत खराब तरीके से दिखाने की कोशिश की गई है।'
'वेंकटेश और रामचरण को ध्यान देनी चाहिए थी'
टाइम्स ऑफ इंडिया से बात करते हुए एक तमिल एक्टर ने कहा कि फिल्म के मेकर्स क्या नशा करके ये गाना बनाए हैं? उसने कहा, 'मेकर्स जानते हैं कि लुंगी साउथ इंडिया के लिए कितना महत्व रखता है। सलमान का तो चलो हम कह सकते हैं कि उन्हें पता नहीं रहा होगा, लेकिन वेंकटेश और रामचरण तो दक्षिण भारत से आते हैं। वो इस गाने पर कैसे डांस कर सकते हैं और पहली बात ये लुंगी भी नहीं है, ये तो धोती है जिसे लुंगी की तरह पहना गया है।
'रियलिटी को समझना नहीं चाहते सलमान'
टाइम्स ऑफ इंडिया की रिपोर्ट के मुताबिक, सलमान के साथ काम कर चुके एक फिल्ममेकर का कहना है कि सलमान अपनी फिल्मों में खुद के अलावा किसी की नहीं सुनते। वो रियलिटी को समझना नहीं चाहते।
फिल्म मेकर ने कहा, 'सलमान किसी की नहीं सुनते हैं, वो जो चाहते हैं वही करते हैं। दूसरे लोग बस आंख बंद करके उनकी बातों का पालन करते हैं। उन्हें गलत बताने वाला कोई इंसान नहीं है। अगर कोई गलती सुधारने का प्रयास भी करता है तो भी सलमान उनकी नहीं सुनते हैं।
हिंदी और तेलुगु का मिक्चर है सॉन्ग
येंतमा गाने में हिंदी और तेलुगु के मिक्स्ड लिरिक्स हैं। ये गाना सिंगर और कंपोजर विशाल ददलानी और पायल देव ने गाया है जबकि रफ्तार ने गाने का रैप लिखा है। इसे शब्बीर अहमद ने कंपोज किया है। गाने के लिए कुछ लिरिक्स और वोकल्स आदित्य देव ने भी लिखे हैं। ये गाना कुछ-कुछ शाहरुख खान की फिल्म चेन्नई एक्सप्रेस के लुंगी डांस से मिलता जुलता है।
ईद के मौके पर रिलीज होगी फिल्म
किसी का भाई किसी की जान, 21 अप्रैल को ईद के मौके पर रिलीज होगी। सलमान लंबे गैप के बाद वापसी कर रहे हैं। इस फिल्म में सलमान के अलावा, वेंकटेश दग्गुबाती, पूजा हेगड़े, राघव जुयाल, शहनाज गिल और सिद्धार्थ निगम भी नजर आएंगे।
